Diari Oficial de la Generalitat Valenciana


Sumari del DOGV 849, del 20-06-1988 (1988/811454)

ORDRE de 4 de maig de 1988, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnics de col.laboració en centres bibliotecaris de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/04/(3)/dof/vci/html**

### Dades del document

Número de DOGV
:   849

Data del DOGV
:   20-06-1988

Secció del DOGV
:   DISPOSICIONS GENERALS

Número del document
:   1988/811454


Data del document
:   04-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de maig de 1988, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnic de col.laboració en centres bibliotecaris de la Comunitat Valenciana.  
El tractament dels fons bibliotecaris, així com els serveis prestats al públic per les biblioteques requereixen, a més de coneixements tècnics especialitzats, una pràctica que sols es pot adquirir mitjantçant l'activa col·laboració en els treballs habituals d'aquests centres.  
La Conselleria de Cultura, Educació i Ciència té el propòsit de facilitar l'accés a les activitats pràctiques de les tècniques bibliotecàries a persones interessades. Per tal que aquestes activitats puguen efectuar-se d'una manera òptima, es fa aconsellable d'oferir l?oportunitat que es duguen a terme als centres on la presència de personal qualificat en garantesca el bon aprofitament.  
Segons l'assumpció de les competències transferides en matèria de biblioteques pel Reial Decret 3066/83, de 13 d'octubre, a la Generalitat Valenciana i fent ús de les competències que cm confereix l'article 35 de la Llei 5/83, de 30 de desembre, de la Generalitat Valenciana, de Govern Valencià.  
ORDENE:  
Article primer  
Es convoca concurs públic per a la concessió de 13 ajudes per a treballs tècnics de col·laboració en pràctiques bibliotecàries a desenvolupar als següents centres:  
- Biblioteca Pública d'Orihuela (dues ajudes)   
- Biblioteca Pública de Castelló (dues ajudes)   
- Biblioteca Pública d'Alicante (dues ajudes)   
- Biblioteca Pública de València (sis ajudes)  
- Centre de Biblioteques de la Generalitat Valenciana (una ajuda)  
I s'aproven les bases per les quals es regeix aquesta convocatòria incloses com a annex a aquesta Ordre.  
Article segon  
Les esmentades ajudes per a treballs tècnics seran sufragades amb càrrec a l'aplicació pressupostària 51.41.914.9.355.2.  
DISPOSICIONS FINALS:  
Primera  
La Directora General de Cultura queda facultada perquè en l?àmbit de llurs competències dicte les resolucions o instruccions que estime escaients per a dur a terme allà que es disposa a la present Ordre.  
Segona  
La present Ordre entrarà en vigor el dia de la publicació en el Diari Oficial de la Generalitat Valenciana.  
València, 4 de maig de 1988.  
El Conseller de Cultura, Educació i Ciència,   
CEBRIA CISCAR I CASABAN  
Bases per a la concessió d'ajudes per a treballs tècnics de col·laboració per a pràctiques a desenvolupar a les biblioteques d'Orihuela, Alicante, Castelló de la Plana i València i al Centre de Biblioteques de la Generalitat Valenciana  
Primera  
Les ajudes per a treballs tècnics de col·laboració objecte d'aquesta convocatòria, s'adjudicaran mitjançant un concurs entre els diversos aspirants que reunesquen els següents requisits i ho acrediten documentalment:  
1. Ser espanyol i residir dins l?àmbit de la Comunitat Valenciana.  
2. Ser titulat superior.  
3. No haver estat beneficiari d'aquestes ajudes durant dos anys consecutius.  
4. Les condicions de mèrit avaluables per a la comissió qualificadora que hauran de ser presentades degudament justificades, i les puntuacions a atorgar són les següents:  
a) Expedient acadèmic general, de 0 a 4 punts.  
b) Realització de cursets especialitzats en biblioteconomia, de 0 a 3 punts.  
c) D'altres mèrits relacionats amb la matèria objecte d'aquesta convocatòria que s'hi puguen al·legar, de 0 a 3 punts.  
Segona  
Les obligacions dels becaris consistiran a col·laborar amb el personal tècnic de la biblioteca en els treballs específics que els hi encomanen, motiu pel qual hauran d'assistir als locals del centre durant deu mesos i realitzar el mateix horari del personal de la biblioteca, i a les ordres del director, qui els encomanarà els treballs.  
Tercera  
La dotació de cadascuna de les ajudes per a treballs tècnics de col·laboració serà de cinc-centes mil pessetes (500.000) a pagar en cinc lliuraments i prèvia certificació d?aprofitament expedida pel director del centre.  
Durant el període d'aprofitament de l'ajuda els beneficiaris disposaran d'una assegurança combinada d'accidents, hospitalització i intervenció quirúrgica.  
Quarta  
Els aspirants a aquestes places sol·licitaran individualment la inclusió en el concurs fent constar el centre al qual aspire mitjançant una instància dirigida al Conseller de Cultura, Educació i Ciència i presentada al Registre General d'aquesta Conselleria, als Serveis Territorials d'Educació i Cultura de València, Castelló o Alacant o per qualsevol dels mitjans establerts a l'article 66 de la Llei de Procediment Administratiu. A les esmentades instàncies caldrà fer constar les circumstàncies assenyalades a la base primera i l'acceptació de totes les condicions establertes a les presents bases.  
El termini de presentació d'instàncies serà de vint dies hàbils comptats a partir del següent al de la publicació de la present convocatòria al Diari Oficial de la Generalitat Valenciana.  
Cinquena  
Per a la valoració dels mèrits dels sol·licitants es constitueix una comissió qualificadora integrada per:  
- President: Il·lma. Sra. Directora General de Cultura.  
- Sra. Directora de la Biblioteca Pública de València, Sra. Directora de la Biblioteca Pública de Castelló de la Plana, Sra. Directora de la Biblioteca Pública d'Alicante i Sra. Directora de la Biblioteca Pública d'Orihuela.  
- Secretari: Cap del Servei del Llibre, Arxius i Biblioteques de la Conselleria de Cultura, Educació i Ciència.  
La comissió qualificadora té facultats per a realitzar mitjançant els seus membres totes les comprovacions que estime necessàries per a la millor qualificació dels mèrits adduïts.  
Quan haja finalitzat la corresponent valoració dels expedients de cada un dels aspirants, la Directora General de Cultura resoldrà l'adjudicació de les ajudes per a treballs tècnics de col·laboració.  
Tanmateix, la comissió qualificadora podrà formular proposta en el sentit que siga declarada no adjudicada l'ajuda per a treballs tècnics de col·laboració si, al seu parer, no hi hagués concursants amb mèrits suficients per a l'adjudicació. Els dictàmens i propostes de la comissió seran inapel·lables.  
Sisena  
Les ajudes per a treballs tècnics de col·laboració seran incompatibles amb la realització de treballs o estudis que impedesquen el compliment del fi proposat i/o mentre se siga beneficiari d'altres ajudes similars.  
Setena  
Els treballs realitzats quedaran en propietat de la Conselleria de Cultura, Educació i Ciència i no podran ésser utilitzats pels autors sense la corresponent autorització.  
Vuitena  
La Conselleria de Cultura, Educació i Ciència podrà suspendre tota ajuda concedida quan, segons el seu parer, hi haja per part del beneficiari incompliment de les obligacions contretes.  
Novena  
El fet d'haver estat beneficiari de les ajudes no estableix cap tipus de relació laboral amb la Conselleria de Cultura, Educació i Ciència, ni amb el centre bibliotecari al qual s'haja adscrit, ni suposa cap compromís d'incorporació posterior a les plantilles dels esmentats centres.


Còpia Permalink ELI